
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.34/2003 privind măsuri în domeniul disciplinei financiar-valutare a agenţilor economici, cu care comisia noastră a fost sesizată în fond cu adresa Biroului Permanent nr.32 din 3 februarie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei Guvernului nr.34/2003 privind măsuri în domeniul disciplinei financiar-valutare a agenţilor economici
Cu adresa nr.32 din 3 februarie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.34/2003 privind măsuri în domeniul disciplinei financiar-valutare a agenţilor economici.
La întocmirea raportului s-a avut în vedere avizul primit de la Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 23 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei Guvernului nr.34/2003 privind măsuri în domeniul disciplinei financiar-valutare a agenţilor economici, în şedinţa din 26 februarie 2003, comisia a hotărât, cu unanimitate de voturi supunerea spre dezbaterea şi aprobarea Plenului Camerei Deputaţilor în forma prezentată de Guvern.
La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, domnii Paul Coman şi Matei Gheorghe, doamna Alice Drăghici, precum şi reprezentantul Băncii Naţionale a României, domnul Matei Alexandru, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Consilieri parlamentari:

          Onete Alexandru

